Kotiseutumme kuvaajat – Valokuvia ja tunnelmia menneiltä vuosikymmeniltä
2024-02-14 - 2026-01-10
Näyttely esittelee Sastamalan seudun museon valokuvakokoelman helmiä. Näyttely johdattaa valokuvauksen historiaan ja runsaan kuvakokoelmamme teemoihin. Valokuvissa on esillä elämän koko kirjo ilosta suruun ja arjesta juhlaan. Nostalgiset kuvat kertovat tuotteliaista kuvaajista, entisajan elämästä sekä kulttuurimaiseman muutoksesta.
Sastamalan seudun museon valokuvakokoelmaa on kartutettu 1930-luvulta lähtien. Kokoelmassa on nykyään noin 15 000 valokuvaa. Suurin osa kuvista on otettu entisen Tyrvään ja Vammalan alueilla.
Näyttelystä löytyy kuvauspiste, josta otetulla kuvalla ja sitä Kirjakahvila Pukstaavissa näyttämällä saa 10% alennusta vitriinituotteista.
14.2.2024 avattu näyttely jatkuu 10.1.2026 saakka. Tervetuloa!

Moninaisuus on mahdollisuus - kulttuurisen moninaisuuden koulutus Hämeenlinnassa
2024-04-17 13:00 - 15:00 (Europe/Helsinki)
Tervetuloa matkalle kohti inklusiivisempaa kotiseutua! Oletko koskaan pysähtynyt pohtimaan, miten elinympäristösi moninaisuus vaikuttaa omassa arjessasi? Moninaisuudesta keskustellaan juuri nyt paljon. Mistä niissä keskusteluissa oikeastaan on kyse ja miksi ne ovat tärkeitä?
Suomen Kotiseutuliitto tarjoaa moninaisuuskoulutuksen kulttuuri- ja järjestökentän toimijoille, alueen kotiseutuväelle sekä kaikille asiasta kiinnostuneille. Koulutuksessa moninaisuusasiantuntija Martina Marti johdattelee moninaisuuden ja yhdenvertaisuuden aihepiiriin ja tarjoaa keinoja oman moninaisuusosaamisen kehittämiseen – niin omassa elinympäristössä, ammatissa, kotiseututyössä kuin henkilökohtaisessa elämässä. Yhdessä koulutukseen osallistujien kanssa hän avaa moninaisen yhteiskunnan arvoja ja näyttää, miten jokainen voi huomioida moninaisuutta omassa toiminnassaan.
Aika: Keskiviikko 17.4. kello 13–15.00 (kesto 2 tuntia)
Paikka: Raatihuone, Suuri Salonki, Raatihuoneenkatu 15, Hämeenlinna
Ilmoittautuminen: viimeistään 8.4. tästä linkistä. Huomaathan, että maakunnalliseen kokoukseen tulee ilmoittautua erikseen.
Koulutus on maksuton ja mukaan mahtuu 30 henkilöä. Koulutus järjestetään Kotiseutuliiton maakunnallisen kokouksen yhteydessä. Koulutuksen jälkeen tarjoamme kakkukahvit 75-vuotiaan Suomen Kotiseutuliiton kunniaksi. Koulutus on osa Kotiseutuliiton Mestarit & kisällit -hanketta ja sitä tukee Alfred Kordelinin säätiö. Koulutus on myös osa Sivistyksen teemavuotta.
Kouluttajasta: https://www.kulttuuriakaikille.fi/monianisuusagentit_martina_marti
“Minulle moninaisuus on elettyä todellisuutta. Taiteellisten prosessien ja kulttuuri-instituutioiden uudelleenajattelu inkluusion näkökulmasta ei ole vain haastavaa, vaan ennen kaikkea äärimmäisen inspiroivaa. Kouluttajana haluaisin innostaa ihmisiä näkemään moninaisuus mahdollisuutena.”
https://www.flomembers.com/kotiseutuliitto/events/register/f899139df5e1059396431415e770c6dd

Kanta-Hämeen maakunnallinen kokous
2024-04-17 15:30 - 17:00
Kotiseutuliitto kutsuu Kanta-Hämeen jäsenensä maakunnalliseen kokoukseen ja Kotiseutuliiton 75-vuotisjuhlakahveille. Kokous järjestetään tuttuun tapaan Kotiseutuliiton ja Hämeen liiton yhteistyönä. Kokoukseen voi osallistua alla mainituissa kokoustiloissa tai etäyhteydellä. Kakkukahvit tarjoillaan vain paikan päälle tulijoille! 😉 Tervetuloa mukaan vaikka useammankin osallistujan voimin.
Maakunnallisen kokouksen yhteydessä, iltapäivällä ennen kokousta, on tarjolla kulttuuriseen moninaisuuteen ja rasisminvastaisuuteen liittyvää koulutusta. Koulutus järjestetään lähitilaisuutena alla mainituissa kokoustiloissa, se on maksuton ja avoin kaikille teemasta kiinnostuneille. Koulutuksen tarkempi esittely kutsun liitteenä.
Paikka: Hämeenlinnan Raatihuone, Suuri Salonki (ylin kerros) JA Microsoft Teams

Raatihuoneenkatu 15, Hämeenlinna.

https://www.hameenlinnanraatihuone.fi/uploads/dQyyzp0f/Raatihuone_esite.pdf
Raatihuoneen takapihalta löytyy ilmaisia parkkipaikkoja. Sinne ajo tapahtuu Palokunnankadun puolelta (Palokunnankatu 18-20 välistä, linja-autoasemaa vastapäätä)
Aika: Keskiviikko 17.4.
Kulttuurisen moninaisuuden koulutus klo 13–15 (vain lähikoulutus)
Maakunnallinen kokous klo 15.30–17 (myös etäosallistumismahdollisuus)
Ilmoittautuminen maakunnalliseen kokoukseen tästä linkistä: bit.ly/maakuntakokoukset2024
HUOM! Lähikokoukseen ilmoittautumiset viimeistään 8.4., etäosallistujaksi voi ilmoittautua vielä 15.4. asti.
Ilmoittautuminen kulttuurisen moninaisuuden koulutukseen viimeistään 8.4. tästä linkistä: bit.ly/Moninaisuuskoulutus_Hämeenlinna
Huomaattehan, että koulutukseen ja kokoukseen pitää ilmoittautua erikseen.
Ohjelma:

Kulttuurisen moninaisuuden koulutus klo 13–15
Juhlakahvit klo 15–15.30
Maakunnallinen kokous klo 15.30–17
Hämeen liiton tervehdys ja ajankohtaista: maakuntajohtaja Toni K. Laine
Kotiseutuliiton ajankohtaiset asiat ja liiton juhlavuoden esittelyä: toiminnanjohtaja Teppo Ylitalo
Maakunnan ehdokkaan valitseminen ehdolle Kotiseutuliiton valtuustoon
Jäsenyhteisöjen kuulumisia, keskustelua

Valtuuston lopullinen valinta tehdään Kotiseutuliiton vuosikokouksessa 31.8.2024 Vantaalla. Tänä vuonna erovuorossa on maakunnan edustajana kolme kautta toiminut Eeva Sahari Lopelta. Valintaa varten tiedoksi: Kotiseutuliiton suositus on, että valtuutettu istuisi vähintään kaksi kautta ja enintään kolme. Näin saadaan sekä jatkuvuutta että muutosta. Liiton säännöissä tätä ei kuitenkaan määritellä.
Ilmoittauduthan etukäteen tästä linkistä: bit.ly/maakuntakokoukset2024
Ilmoita samalla, osallistutko kokoukseen paikan päällä vai etänä. Kokoukseen ilmoittautuneille lähetetään tarkempi ohjeistus ja etäkokoukseen ilmoittautuneille liittymislinkki sähköpostitse viimeisenä tilaisuutta edeltävänä arkipäivänä.
Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa juhlimaan yhdessä 75-vuotiasta Kotiseutuliittoa!
